ນາຍົກຍີ່ປຸ່ນ ໃຫ້ຄຳໝັ້ນສັນຍາ ຈະຊ່ອຍເຫຼືອ ຫຼາຍຕື້ໂດລາ ແກ່ພາກຕາເວັນອອກກາງ
ທ່ານ Abe ເວົ້າວ່າ ເງິນຈຳນວນດັ່ງກ່າວນີ້ ແມ່ນແນໃສ່ ເພື່ອໃຫ້ການຊ່ອຍເຫລືອ ດ້ານມະນຸດສະທຳ ແລະພັດທະນາ ໂຄງລ່າງພື້ນຖານ ຕໍ່ໝົດທັງຂົງເຂດ.
ນາຍົກລັດຖະມົນຕີຍີ່ປຸ່ນ ທ່ານ Shinzo Abe ໄດ້ໃຫ້ຄຳໝັ້ນ ສັນຍາ ຈະໃຫ້ການຊ່ອຍເຫລືອ ທີ່ບໍ່ແມ່ນທາງທະຫານ 2 ພັນ 500 ລ້ານໂດລາ ແກ່ປະເທດ ຕ່າງໆໃນພາກຕາເວັນອອກກາງ ໃນຂະນະທີ່ທ່ານເລີ້ມການຢ້ຽມຢາມຂົງເຂດ ດັ່ງກ່າວ ຢູ່ອີຈິບ ແລະ ບັນດາປະເທດໃກ້ຄຽງ ໃນການຖະແຫຼງທີ່ນະຄອນໄຄໂຣໃນວັນເສົາວານນີ້ ຜູ້ນຳຂອງ ຍີ່ປຸ່ນຍັງໄດ້ໃຫ້ ຄຳໝັ້ນສັນຍາ ເປັນເງິນ 200 ລ້ານໂດລາ ໃນ ການຊ່ອຍເຫລືອ ທີ່ບໍ່ແມ່ນທາງທະຫານ ຕໍ່ບັນດາປະເທດທີ່ໄດ້ ຮັບຜົນກະທົບ ຈາກການຂະຫຍາຍເຂດຄວບຄຸມ ຂອງພວກຫົວ ຮຸນແຮງລັດອິສລາມ ແບບນອງເລືອດຢູ່ໃນຂົງເຂດ ໃນການຖະແຫຼງຕໍ່ເຈົ້າໜ້າທີ່ລັດຖະບານ ແລະ ຜູ້ນຳທຸລະກິດຂອງຍີ່ປຸ່ນ ແລະອີຈິບ ນັ້ນ ທ່ານ Abe ເວົ້າວ່າ ເງິນຈຳນວນດັ່ງກ່າວນີ້ ແມ່ນແນໃສ່ເພື່ອໃຫ້ການຊ່ອຍເຫລືອດ້ານ ມະນຸດສະທຳ ແລະພັດທະນາໂຄງລ່າງພື້ນຖານ ໂດຍແນໃສ່ໝົດທັງ ຂົງເຂດ ທ່ານ Abe ກ່າວຕື່ມວ່າ ນອກນັ້ນ ທ່ານ Abe ຍັງຈະໄປຢ້ຽມຢາມຈໍແດັນ ອິສຣາແອລ ແລະປາແລສ ໄຕນ໌ ເພື່ອໃຫ້ ການສະໜັບສະໜຸນ ຕໍ່ການເຈລະຈາສັນຕິພາບລະຫວ່າງອິສຣາແອລ ແລະ ປາແລສໄຕນ໌ ຊຶ່ງໄດ້ຕົກຢູ່ໃນສະພາບບໍ່ໄປບໍ່ມາ ໃນເວລານີ້